રિઝર્વ બેન્કની મોનિટરી પોલિસી કમિટી (MPC)ની ત્રણ દિવસની મીટિંગ સોમવારથી શરૂ થઈ છે ત્યારે જ ઈમર્જિંગ માર્કેટમાં મોટાપાયે રોકાણ કરનારા વૈશ્વિક અગ્રણી રોકાણકાર માર્ક મોબિયસે કહ્યું છે કે જો રિઝર્વ બેન્ક વ્યાજના દર વધારશે તો તે ‘મોટી ભૂલ' ગણાશે. રિઝર્વ બેન્ક વ્યાજના દર વધારશે કે કેમ તે અંગે નિષ્ણાતોમાં અલગ-અલગ મત પ્રવર્તી રહ્યા છે. કેટલાક નિષ્ણાતોના મતે આરબીઆઈ રેપો રેટમાં ૨૫ બેસીસ પોઈન્ટનો વધારો કરી શકે જ્યારે અન્ય નિષ્ણાતોના મતે રિઝર્વ બેન્ક વ્યાજના દરમાં કોઈ ફેરફાર નહીં કરે.